**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.03.2018, ora 08.00 – 23.03.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 23.03.2018, ora 07.00**

**RÂURI**

**Debitele au fost, în general, în scădere**, exceptând cursul inferior al Prutului, unde au fost în creştere prin propagare.

Se situează peste:

- **COTELE DE INUNDAŢIE** râurile la stațiile hidrometrice: Crasna – Domăneşti (500+29)-jud. SM (sector îndiguit) și Berveni (590+30)-SM (sector îndiguit);

- **COTELE DE ATENȚIE** râurile la stațiile hidrometrice: Tur – Micula (270+23)-jud. SM, Barcău – Sălard (510+12)-jud. BH, Urlui – Furculești (150+20)- jud. TR.

Formaţiunile de gheaţă (gheaţă la maluri, năboi), prezente pe unele râuri din estul și centrul țării, au fost în uşoară extindere şi intensifcare.

Debitele se situează, în general, la valori peste mediile lunare multianuale, exceptând afluenţii Bârladului şi unii afluenţi ai Prutului, care se situează la valori cuprinse între 30% şi 60% din acestea.

**Debitele vor fi, în general, în scădere**, exceptând cursul inferior al Prutului, unde vor fi în creştere prin propagare.

Se vor mai situa peste:

- **COTELE DE INUNDAŢIE**, nivelurile (în scădere) pe râul Crasna la staţiile hidrometrice Domăneşti şi Berveni (cu valori de până la 30 de cm), amebele în judeţul SM şi pe sectoare îndiguite;

- **COTELE DE ATENȚIE** râurile la staţiile hidrometrice: Tur – Micula (270+15)-jud. SM, Barcău - Sălard (510+8)-jud. BH şi Urlui – Furculești (150+10)- jud. TR.

Formaţiunile de gheaţă (gheaţă la maluri, năboi), prezente pe unele râuri din estul și centrul țării, vor fi în extindere şi intensifcare.

Se va extinde curgerea de năboi pe majoritatea râurilor.

**DUNĂRE**

**Debitul la intrarea în ţară (secţiunea Baziaş), în intervalul 22.03.2018 – 23.03.2018, a fost în creştere, având valoarea de 11200 m3/s, peste media multianuală a lunii martie (6700 m3/s)**.

În aval de Porţile de Fier, debitele au fost în scădere pe sectorul Gruia – Calafat și în creștere pe sectorul Bechet – Tulcea.

Nivelurile se situează peste:

- **FAZA a II-a DE APĂRARE** la staţiile hidrometrice: Calafat (600+21) – jud. DJ, Bechet (600+69) – jud. DJ, Corabia (550+41) – jud. OT, Tr. Măgurele (550+26) – jud. TR și Zimnicea (610+13) – jud. TR;

- **FAZA I DE APĂRARE** la staţiile hidrometrice: Gruia (610+10) – jud. MH, Giurgiu (570+34) – jud. GR, Olteniţa (550+34) – jud. CL, Călăraşi (550+10) – jud. CL, Feteşti (565+33) – jud. IL, Cernavodă (500+53) – jud. CT, Hârşova (580+28) – jud. CT, Brăila (560+5) – jud. BR, Galaţi (560+2) – jud. GL, Isaccea (380+45) – jud. TL și Tulcea (320+32) – jud. TL.

Este în vigoare **AVERTIZAREA HIDROLOGICĂ nr. 16** din 21.03.2018.

**Debitul la intrarea în ţară (secţiunea Baziaş) va fi în creştere (11300 m3/s).**

În aval de Porţile de Fier debitele vor fi în scădere pe sectorul Gruia – Corabia şi în creştere pe sectorul Tr. Măgurele – Tulcea.

Nivelurile se vor situa peste:

- **FAZA a II-a DE APĂRARE** la staţiile hidrometrice: Calafat – jud. DJ, Bechet – jud. DJ, Corabia–jud. OT, Tr. Măgurele – jud. TR, Zimnicea – jud. TR şi Hârşova - jud. CT;

- **FAZA I DE APĂRARE** la staţia hidrometrică Gruia - jud. MH și pe sectoarele Giurgiu – Cernavodă şi Vadu Oii – Tulcea, judeţele Giurgiu, Călăraşi, Ialomiţa, Constanţa, Brăila, Galaţi şi Tulcea.

Se menţine în vigoare **AVERTIZAREA HIDROLOGICĂ nr. 16** din 21.03.2018.

**Se situează în faza I de apărare următoarele sectoare de dig:**

- Potelu Corabia – jud. Olt;

- Bujoru-Pietroşani, Zimnicea-Năsturelu, Seaca-Zimnicea aval – jud. Teleorman;

- Hârşova-Ciobanu (C7 km 2+500, C6 km 13+950), Ostrov, Oltina, Rasova, Cochirleni, Topalu II , Topalu I, Dunărea (pr. Dunărea) – jud. Constanța;

- Badalan – jud. Galați;

- Călmăţui-Gropeni-Chiscani (comp. 1, 2), B.D.S. și Varsatura – jud. Brăila;

- 23 August-Grindu, Grindu-Canton km 30, Tulcea-Nufăru, Pardina, Crişan, Letea, Sf. Gheorghe, loc. Mahmudia, loc. Măcin, loc. Chilia Veche - jud. Tulcea;

- Vedea-Slobozia – jud. Giurgiu.

**Se situează în faza a II-a de apărare următoarele sectoare de dig:**

- Bandoiu, Balaia, Maicanu, Marasu, Filipoiu, Lunguletu, Titcov şi Gemenele din I.M.B., Municipiu, Călmăţui-Gropeni-Chișcani (comp. 3), Noianu-Chiscani – jud. Brăila;

- Ostrov-Peceneaga, Peceneaga-Turcoaia, Gârliciu-Dăeni, Măcin-Iglița–Carcaliu, Smârdan-23 August-II, Smârdan-23 August-I, Canton km 30-Ciulinet, Ciulinet-Isaccea, T. Vladimirescu, Gorgova, R3, loc. Smârdan, loc. Nufăru-Victoria – jud. Tulcea;

- Ciobanu-Gârliciu (km 19+150, km 21+950 km 25+450) – jud. Constanța.

**Se situează în faza a III-a de apărare următoarele sectoare de dig:**

- R4, Sosea Măcin-Smârdan - jud. Tulcea.

**2.** **Situaţia meteorologică în intervalul 22.03.2018, ora 08.00 – 23.03.2018, ora 06.00**

**ÎN ŢARĂ**

**Vremea a fost deosebit de rece pentru această dată din an, cu precădere în vestul, sud-vestul, sudul și, parțial, centrul țării, unde abaterile negative au fost în general mai mari de 12 grade**, deși majoritatea valorilor termice diurne au fost mai ridicate decât în intervalul precedent. La mai multe stații meteorologice s-au consemnat noi recorduri zilnice. Temperaturile maxime s-au încadrat între -3 grade la Câmpulung și Dedulești și 7 grade la Sighetu Marmației. Cerul a fost noros, exceptând, în prima parte a intervalului, vestul, nord-vestul și nordul teritoriului, unde a fost variabil cu înnorări trecătoare. În jumătatea de sud, a nins - în general slab, în cursul zilei, când vântul a suflat moderat cu intensificări trecătoare, însă **- noaptea, vântul și ninsorile au crescut în intensitate. Astfel, în sudul Banatului, Oltenia, Muntenia și cea mai mare parte a Dobrogei, s-a depus strat nou de zăpadă, local consistent, dar neuniform; vântul a avut viteze la rafală de până la 50-55 km/h, viscolind ninsoarea, spulberând zăpada și diminuând vizibilitatea. Pe crestele Carpaților Meridionali, viscolul a fost puternic, iar pe cele ale Carpaților Orientali s-a consemnat transport de zăpadă; rafalele au depășit 80-90 km/h și izolat 100 km/h (Vf. Țarcu).** Pe litoral, precipitațiile au fost și sub formă de lapoviță și ploaie. În restul teritoriului, ninsorile, slabe cantitativ s-au semnalat, pe arii restrânse. Din datele disponibile până la încheierea prezentului raport, **cantitățile de apă au fost mai însemnate în Oltenia, vestul și sud-vestul Munteniei, unde s-au depășit peste 12-15 l/mp, iar pe raza județelor Olt și Dolj, 18 - 22 l/mp**. Până la transmiterea acestui raport stratul de zăpadă, prezent în zona de munte, în regiunile sudice și de răsărit și pe spații mici în rest, avea grosimi în platformele stațiilor meteorologice de până la 253 cm la munte, în Masivul Făgăraș (Bâlea Lac), până la 31 cm în Oltenia, până la 21 cm în Muntenia, până la 19 cm în Dobrogea, până la 18 cm în Moldova, până la 12 cm în Banat, până la 11 cm în Maramureș, până la 9 cm în Transilvania și sub 4...5 cm în Crișana. La începutul intervalului, în vestul țării, izolat s-a semnalat ceață. La ora 06, temperatura aerului avea valori cuprinse între -8 grade la Rădăuți și 5 grade la Constanța și Mangalia.

***Observaţie:*** *începând de ieri, de la ora 06.00, a fost în vigoare 1 mesaj de atenționare - cod galben - de fenomene meteorologice periculoase imediate, emis de către SRPV Timișoara.*

**LA BUCUREŞTI**

**Vremea s-a menținut deosebit de rece, astfel că valorile diurne înregistrate au fost cu 12...13 grade mai coborâte decât mediile climatologic specifice datei. Cerul a fost noros și începând cu orele prânzului a nins aproape continuu. Ninsorile au fost mai intense în a doua parte a nopții când și vântul s-a intensificat, la rafală înregistrându-se viteze de 45...50 km/h și s-a depus strat nou de zăpadă.** Temperatura maximă a fost de -1 grad la Afumați, 0 grade la Băneasa și 1 grad la Filaret, iar la ora 06, se înregistrau -4 grade la Afumați și Băneasa și -3 grade la Filaret. Până la transmiterea prezentului raport, stratul de zăpadă - în platformele stațiilor meteorologice, măsura 17-18 cm.

**3. Prognoza meteorologică în intervalul 23.03.2018, ora 08.00 – 24.03.2018, ora 08.00**

**ÎN ŢARĂ**

**Vremea se va menține deosebit de rece, cu precădere în jumătatea de sud-est, unde, pe parcursul zilei, ninsorile se vor semnala pe arii extinse și vor fi însemnate cantitativ, cu depunere de strat nou de zăpadă, local consistent, iar vântul va avea intensificări. În sudul Olteniei, în cea mai mare parte a Munteniei și a Dobrogei și în sudul Moldovei ninsorile vor fi abundente, vântul va avea intensificări cu viteze de 50...60 km/h și temporar 65...70 km/h, viscolind și local troienind zăpada și determinând diminuarea vizibilității.** În jumătatea de nord-vest a teritoriului, înnorările vor fi temporare, precipitațiile, predominant ninsori, vor fi slabe cantitativ și se vor semnala la nivel local, iar vântul va sufla slab și moderat. Vor fi condiții de polei. În cursul nopții, treptat, vremea se va ameliora, aria ninsorilor se va restrânge considerabil, iar vântul va fi în diminuare, menținându-se în general moderat în regiunile estice, unde va spulbera zăpada depusă anterior. Temperaturile maxime se vor încadra între -4...-3 grade în Moldova și estul Transilvaniei și 6...7 grade pe litoral, iar cele minime vor fi cuprinse între -6 grade și -1 grad, mai scăzute, spre -10 grade, în depresiuni. În sud-estul teritoriului, intensificările vântului vor amplifica senzația de frig.

**LA BUCUREŞTI**

**Vremea se va menține deosebit de rece. Va continua să ningă, abundent în orele dimineții când și vântul va avea intensificări cu rafale de 50...55 km/h, viscolind temporar ninsoarea și diminuând vizibilitatea**, apoi treptat atât ninsoarea, cât și vântul, vor fi în diminuare ca intensitate, astfel încât seara ninsoarea va înceta, iar vântul nu va mai depăși 20...30 km/h. **Se va depune strat nou de zăpadă.** Temperatura maximă se va situa în jurul valorii de 0 grade, dar intensificările de vânt din prima parte a zilei vor amplifica senzația de rece, iar cea minimă va fi de -4...-2 grade.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 22 martie, 2018 ora 20.00 – 23 martie, 2018 ora 20.00**

**Starea vremii şi evoluţia stratului de zăpadă în ultimele 24 de ore:**

Vremea a fost deosebit de rece pentru această dată. Cerul a fost mai mult noros şi pe arii extinse a nins. Vântul a suflat slab şi moderat, cu intensificări de peste 70 km/h pe creste, unde temporar a viscolit şi spulberat zăpada. Local s-a semnalat ceață asociată şi cu depuneri de chiciură. Stratul de zăpadă a crescut cu până la 7 cm la altitudini mai mici de 1800 m, iar în zonele înalte cu până la 2 cm.

La ora 14, stratul de zăpadă măsura 254 cm la Bâlea-Lac, 205 cm la Vf. Omu, 62 cm la Sinaia, 12 cm la Predeal şi 17 cm la Fundata.

**Evoluţia vremii în intervalul 22.03.2018, ORA 20.00 – 23.03.2018, ORA 20.00:**

Vremea va fi închisă. Cerul va fi noros, va ninge şi se vor depune 15-20 cm de zăpadă. Vântul va sufla slab şi moderat, cu intensificări temporare de 60-70 km/h în zona înaltă unde va viscoli şi spulbera zăpada. Local se va semnala ceaţă asociată şi cu depunere chiciură.

**Peste 1800 m:** temperaturi minime: -13 la -10 gr.C; temperaturi maxime: -10 la -7 gr.C;

**Sub 1800 m:** temperaturi minime: -10 la -8 gr.C; temperaturi maxime: -7 la -4 gr.C.

**Stabilitatea şi evoluţia stratului de zăpadă:**

**La altitudini de peste 1800 m: RISC ÎNSEMNAT (3)**

Stratul consistent de zăpadă, căzut în ultimele zile, împreună cu cel care se va depune, va fi mediu sau puţin stabilizat, în funcţie de condiţiile locale şi gradul de înclinare al pantelor. Mai ales pe versanţii nordici şi estici s-au format plăci noi de vânt. La 60-70 cm profunzime în strat, există o zonă în care predomină cristalele tip cupă şi aceasta poate constitui un plan de alunecare pentru zăpada de deasupra, în condiţii de supraîncărcări mari. Pe pantele mai înclinate, declanşarea avalanşelor este posibilă chiar şi la suprasarcini slabe, cu angrenarea stratului puţin stabilizat din partea superioară. Izolat vor fi posibile şi declanşări spontane de avalanşe.

**La altitudini mai mici de 1800 m: RISC MODERAT (2)**

Stratul de zăpadă mai vechi este, în general, compactat şi stabilizat. În etajul altitudinal 1600 -1800 m, stratul este mai consistent şi sunt zone cu acumulări însemnate, unde stratul este mediu stabilizat. Declanşările de avalanşe sunt posibile mai ales datorită supraîncărcării stratului cu zăpada proaspătă, dar şi la trecerea turiştilor sau schiorilor.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**Garda Naţională de Mediu – Comisariatul Judeţean Cluj** informează despre producerea unei poluări accidentale a apei pârâului Zapodie, afluent al râului Someşul Mic, la data de 22.03.2018, în jurul orei 16.00, în zona municipiului Cluj, ca urmare a unor scurgeri semnificative de levigat, din partea sudică a depozitului de deşeuri neconform Pata Rat.

Au fost informate A.N. Apele Romane - A.B.A. Someş-Tisa, A.P.M. Cluj, Instituţia Prefectului Judeţului Cluj, precum şi antreprenorul lucrărilor de închidere. Se va reveni cu informaţii suplimentare.

**Administraţia Bazinală de Apă Crişuri Oradea** revine cuinformaţii despre poluarea produsă la data de 21.03.2018, în urma evacuării de ape menajere uzate, de la staţia de epurare a Complexului Comercial Era Shopping Park din Oradea, în punctul de descărcare în canalul ANIF, care comunică cu pârâul Peţa.

Rezultatele analizelor, efectuate pe proba recoltată de la evacuarea staţiei de epurare, se prezintă după cum urmează:

|  |  |  |  |
| --- | --- | --- | --- |
| **Parametrul** | **u.m.** | **Concentraţie reglementată** | **Concentraţie determinată** |
| pH | unit. pH | 6.5 -8.5 | 7.4 |
| CCO-Cr | mg/l | 125 | 130 |
| Materii in suspensie | mg/l | 60. | 119. |
| Azot total (N) | mg/l | 15. | 16. |
| Detergenti sintetici | mg/l | 0.5 | 0.372 |
| Cloruri (Cl) | mg/l | 500. | 216.6 |
| Reziduu filtrabil | mg/l | 2,000. | 873. |
| Sulfati | mg/l | 600. | 57.5 |
| Fosfor total | mg/l | 2. | 2.03 |

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 21.03.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

**Agenţia pentru Protecţia Mediului Teleorman** informează despre producerea unei poluări accidentale a solului, cu 100 l ţiţei şi 350 l apă sărată, în data de 22.03.2018, la ora 14.00, în zona localităţii Graţia, judeţul Teleorman, ca urmare a unei avarii la conducta de amestec ţiţei de la sonda 1296 la Parc 8 Graţia, aparţinând SC OMV Petrom SA – Zona de Producţie IV Moesia. A fost afectată o suprafaţă de circa 300-400 mp, proprietate privată şi circa 8 mp de aliniament drum. S-au executat lucrări de îndepărtare a produsului petrolier scurs. S-au aplicat substanţe absorbante, urmând să se ecologizeze zona afectată.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare, în intervalul 21.03.2018-22.03.2018, şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE